másodszor, hogy az apró sötét tűk még 240-szeres nagyí¬ 
tásnál sem árulnak el Amphibolt, több ok van e kőzetet 
Melaphyrnak nevezni. 
2. Diiibas. Vallee de la Quirila. 
A kőzet fekete, sűrű, krystályosan szemcsés, igen ép. 
Nem porphyros, a csillámló krystálykák mind egyaránt 
aprók. 
A mechanikai elemzés a krystályok parányiságánál 
fogva nem tökéletes, s úgy az anyag, melyet a földpát- 
határozáshoz kaptam, csak megközelítő eredményt ad, 
mert a földpát mindig több kevesebb zöld ásványhoz, 
Augithoz volt tapadva, az olvasztási fok tehát nem volt 
pontosan meghatározható. Az eredmény megközelítőleg 
az, hogy a földpátot Labradorénak is vehetni, de Oli- 
goklasnak is. 
A csiszolt lemez három ásványt mutat: vékony, 
hosszú földpátot, s ez uralkodik, utánna fekete anyagot 
(Magnetit s Titán vas), és zöld Augit-féle ásványt, mely 
azonban elváltozásnak indult. Ezen utóbbi zöld ásvány 
dichroismust nem árul el. A háromféle ásvány igen szo¬ 
rosan halmozódva képezi a kőzetet. Az egész szöveg ré¬ 
gibb eruptiv kőzetre mutat a mikroskop alatt. 
Nedves iiton. Sósav pezsgést nem idéz elő. Az oldat 
a lángot elég erősen festi, először is Calciumra, aztán Na 
és K-ra. A Calcium jelenléte ily kiváló fokban oda mu¬ 
tat, hogy a földpát a sósav által részben bomlást szenve¬ 
dett, ennélfogva a Calcium abból oly feltűnő mennyiség¬ 
ben vált ki, hogy az kezdetben egymaga festi a lángot, 
s csak utánna következik a Na és K. Erre támaszkodva 
a földpátot inkább Labradoritnak veszem, mint Oligok- 
lasnak. 
A sósavas oldat szine intensiv, sok vasra mutat ; 
Ammon igen erős csapadékot ad, de a vas nem válik ki 
tisztán, jele, hogy sok benne a Magnetit. A durva porból 
mágnesrud csakugyan húz is ki sok szemet. 
Kénsav nincs a sósavas oldatban. 
Ezek után ezen régibb eruptiv kőzetet Diabasnak 
nevezem el, melyben Labradoré Augittal van igen apró 
krystályokban oly arányban kiválva, hogy a földpát az 
uralkodó. Az Augit pedig, mintha kezdene átváltozni 
Chlorittá, mivel összeíüggésben áll azon víztartalom is ? 
melyet üvegcsőben hevítve- kibocsát. 
